**ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ**

**ΓΕΝΙΚΗ ΓΡΑΜΜΑΤΕΙΑ ΕΝΩΣΙΑΚΩΝ ΠΟΡΩΝ & ΥΠΟΔΟΜΩΝ**

**ΕΙΔΙΚΗ ΥΠΗΡΕΣΙΑ ΕΦΑΡΜΟΓΗΣ ΑΜΕΣΩΝ ΕΝΙΣΧΥΣΕΩΝ & ΤΟΜΕΑΚΩΝ ΠΑΡΕΜΒΑΣΕΩΝ**

**ΜΟΝΑΔΑ ΔΗΜΟΣΙΩΝ ΕΠΕΝΔΥΣΕΩΝ ΕΓΤΑΑ**

**ΣΤΡΑΤΗΓΙΚΟ ΣΧΕΔΙΟ ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ 2023-2027 (ΣΣ ΚΑΠ 2023-2027)**

**ΠΑΡΕΜΒΑΣΗ Π3-73-1.1 «ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ»**

**ΔΡΑΣΗ 2: «ΕΡΓΑ ΤΑΜΙΕΥΣΗΣ ΚΑΙ ΑΡΔΕΥΤΙΚΩΝ ΔΙΚΤΥΩΝ ΓΙΑ ΝΕΑ ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ»**

**ΟΔΗΓΟΣ ΔΙΟΙΚΗΤΙΚΟΥ ΕΛΕΓΧΟΥ ΑΙΤΗΣΕΩΝ ΣΤΗΡΙΞΗΣ**

**ΙΟΥΝΙΟΣ 2025**

**ΠΕΡΙΕΧΟΜΕΝΑ**

**Α. ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ ΠΑΡΕΜΒΑΣΗΣ Π3-73-1.1: «ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ» - ΔΡΑΣΗ 2:** **«ΕΡΓΑ ΤΑΜΙΕΥΣΗΣ ΚΑΙ ΑΡΔΕΥΤΙΚΩΝ ΔΙΚΤΥΩΝ ΓΙΑ ΝΕΑ ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ»**

**Β. ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ ΠΑΡΕΜΒΑΣΗΣ Π3-73-1.1: «ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ» - ΔΡΑΣΗ 2: «ΕΡΓΑ ΤΑΜΙΕΥΣΗΣ ΚΑΙ ΑΡΔΕΥΤΙΚΩΝ ΔΙΚΤΥΩΝ ΓΙΑ ΝΕΑ ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ»**

**Γ. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ**

 **Δ. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΟΓΗΣ ΠΡΑΞΕΩΝ**

**Ε. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ – ΗΛΕΚΤΡΟΝΙΚΗ ΥΠΟΒΟΛΗ ΣΤΟ ΟΠΣΚΑΠ**

**Α. ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ ΠΑΡΕΜΒΑΣΗΣ Π3-73-1.1: «ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ» - ΔΡΑΣΗ 2: «ΕΡΓΑ ΤΑΜΙΕΥΣΗΣ ΚΑΙ ΑΡΔΕΥΤΙΚΩΝ ΔΙΚΤΥΩΝ ΓΙΑ ΝΕΑ ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ»**

Τα **κριτήρια επιλεξιμότητας** πράξεων έχουν στόχο να διασφαλίσουν τις ελάχιστες προϋποθέσεις που προβλέπονται στο κανονιστικό πλαίσιο, στο Στρατηγικό Σχέδιο Κοινής Αγροτικής Πολιτικής (εφεξής ΣΣ ΚΑΠ) 2023-2027 και στην πρόσκληση. Στο πλαίσιο αυτό, για την παρέμβαση **Π3-73-1.1 «Έργα υποδομών εγγείων βελτιώσεων»**  **- ΔΡΑΣΗ 2:** **«Έργα ταμίευσης και αρδευτικών δικτύων για νέα έργα υποδομών εγγείων βελτιώσεων»** εξετάζονται τα ακόλουθα:

|  |  |  |
| --- | --- | --- |
| **Α/Α** | **Περιγραφή** | **Εξειδίκευση** |
| **1** | **Εμπρόθεσμη υποβολή αίτησης στήριξης** | Εξετάζεται αν η αίτηση στήριξης υποβλήθηκε εντός της προθεσμίας που ορίζεται στην πρόσκληση. |
|
| **2** | **Επιλεξιμότητα προτεινόμενης πράξης** | Εξετάζονται τα ακόλουθα:i) Aν η προτεινόμενη πράξη είναι συμβατή με τους όρους επιλεξιμότητας του άρθρου 74 του κανονισμού (ΕΕ) 2021/2115 και τις κατηγορίες επένδυσης που ορίζονται στο ΣΣ ΚΑΠ 2023-2027.ii) Στην περίπτωση που η προτεινόμενη πράξη αφορά ή περιλαμβάνει αρδευτικό δίκτυο, αυτό αποτελείται στο σύνολό του από κλειστούς αγωγούς.Κατ’ εξαίρεση γίνεται δεκτό, τμήμα του δικτύου να μην αποτελείται από κλειστούς αγωγούς, στις περιπτώσεις που αυτό επιβάλλεται τεκμηριωμένα από τεχνικούς λόγους και εφόσον το σχετικό μήκος του τμήματος αυτού δεν υπερβαίνει το 5% του συνολικού μήκους του προτεινόμενου δικτύου.iii) Αν η προτεινόμενη πράξη δεν αφορά μεμονωμένο έργο ανόρυξης γεωτρήσεων.iv) Για πράξη στην οποία προβλέπεται εγκατάσταση παραγωγής ενέργειας (εγκατάσταση ΑΠΕ), αν πρόκειται για αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing).v) Αν η προτεινόμενη πράξη δεν έχει ολοκληρώσει το φυσικό της αντικείμενο ή δεν έχει εκτελεστεί πλήρως μέχρι την ημερομηνία υποβολής της αίτησης στήριξης, ανεξάρτητα από το εάν έχουν καταβληθεί όλες οι σχετικές ενισχύσεις (σύμφωνα με την παρ. 4 του άρθρου 86 του κανονισμού (ΕΕ) 2021/2115).vi) Οι προβλεπόμενες δαπάνες της προτεινόμενης πράξης ή μέρος αυτών, δεν έχουν χρηματοδοτηθεί ούτε θα χρηματοδοτηθούν από Ταμείο ή χρηματοδοτικό μέσο ή πρόγραμμα ευρωπαϊκό ή εθνικό, σε καμιά από τις προηγούμενες προγραμματικές περιόδους ή στην τρέχουσα προγραμματική περίοδο. vii) Aν ο προϋπολογισμός της προτεινόμενης πράξης είναι εντός των προβλεπόμενων στην πρόσκληση ορίων.viii) H ρεαλιστικότητα του προϋπολογισμού της προτεινόμενης πράξης. Ειδικότερα εξετάζεται:α) η πληρότητα του προϋπολογισμού (αν περιλαμβάνει όλα τα αναγκαία υποέργα/κόστη για την υλοποίηση του φυσικού αντικειμένου) και β) αν η κοστολόγηση της πράξης είναι εύλογη.ix) Για προτεινόμενη πράξη η οποία έχει ξεκινήσει πριν την υποβολή της αίτησης στήριξης, αν έχει τηρηθεί το εφαρμοστέο δίκαιο.x) Αν εξασφαλίζεται η βιωσιμότητα, λειτουργικότητα και αξιοποίηση της προτεινόμενης πράξης. |
|
| **3** | **Επιλεξιμότητα δυνητικού δικαιούχου και δυνατότητα εκτέλεσης πράξης** | Εξετάζεται αν ο φορέας που υποβάλλει την αίτηση στήριξης εμπίπτει στους δικαιούχους της παρέμβασης και της πρόσκλησης.  |
|
| Εξετάζεται η εξασφάλιση αρμόδιου φορέα για την εκτέλεση της προτεινόμενης πράξης.  |
|
| **4** | **Ωριμότητα προτεινόμενης πράξης** | **Μελέτες**: Εξετάζεται αν υποβάλλεται εγκεκριμένη οριστική τεχνική μελέτη, σύμφωνα με τα ισχύοντα κατά την ημερομηνία υποβολής της αίτησης στήριξης. Κατ’ εξαίρεση γίνεται αποδεκτή η υποβολή μόνο εγκεκριμένης προμελέτης για πράξεις μεγάλου προϋπολογισμού και ειδικότερα για πράξεις με συνολικό προϋπολογισμό άνω των 50.000.000,00 ευρώ (συμπεριλαμβανομένου Φ.Π.Α.). |
| **Απόκτηση γης:**Στην περίπτωση που δεν προβλέπεται Υποέργο απαλλοτριώσεων, εξετάζεται αν έχει εξασφαλιστεί η απαιτούμενη γη. |
| **Αδειοδοτήσεις:**Εξετάζεται αν για την προτεινόμενη πράξη υποβάλλονται οι απαιτούμενες αδειοδοτήσεις σε ισχύ (για πράξεις με προμελέτη, συνολικού προϋπολογισμού άνω των 50.000.000,00 ευρώ συμπεριλαμβανομένου Φ.Π.Α. δεν απαιτείται η υποβολή τους). |
| **5** | **Πληρότητα πρότασης** | Εξετάζεται αν για την υποβολή της πρότασης:i) υποβλήθηκε αίτηση στήριξης κατάλληλα συμπληρωμένη σύμφωνα με το υπόδειγμα της πρόσκλησης και αρμοδίως υπογεγραμμένη από το νόμιμο εκπρόσωπο του δικαιούχου, ii) υποβλήθηκε Γεωργοτεχνική μελέτη της προτεινόμενης πράξης τελευταίας δεκαετίας, η οποία έχει εκπονηθεί και υπογραφεί αρμοδίως **(από ΠΕ Γεωπόνο)** και η εγκριτική της απόφαση,iii) στην περίπτωση που ο δυνητικός δικαιούχος είναι Περιφέρεια, υποβλήθηκε απόφαση του αρμόδιου συλλογικού οργάνου, όπως προβλέπεται από τη νομοθεσία, για την υποβολή της αίτησης στήριξης,iv) έχουν επισυναφθεί ηλεκτρονικά στο Ολοκληρωμένο Πληροφοριακό Σύστημα Κοινής Αγροτικής Πολιτικής (ΟΠΣΚΑΠ) όλα τα υποχρεωτικά συνοδευτικά έγγραφα και στοιχεία κατάλληλα συμπληρωμένα και υπογεγραμμένα, σύμφωνα με τα αναφερόμενα στην πρόσκληση. |
| **6** | **Η προτεινόμενη πράξη δύναται να υλοποιηθεί εντός της περιόδου επιλεξιμότητας που ορίζεται στην πρόσκληση** | Εξετάζεται αν το χρονοδιάγραμμα εκτέλεσης της προτεινόμενης πράξης εμπίπτει στην οριζόμενη στην πρόσκληση περίοδο επιλεξιμότητας, καθώς και αν η πράξη δύναται να υλοποιηθεί εντός της περιόδου αυτής. |
|
| **7** | **Εμπρόθεσμη υποβολή συμπληρωματικών/ διευκρινιστικών στοιχείων** | Στην περίπτωση που ζητηθεί η υποβολή από το δυνητικό δικαιούχο συμπληρωματικών ή διευκρινιστικών στοιχείων, εξετάζεται αν υποβλήθηκαν εντός της καθορισμένης προθεσμίας. |
|

* **Η αίτηση στήριξης θα πρέπει να πληροί τα παραπάνω κριτήρια, εκτός αυτών που δεν σχετίζονται με την προτεινόμενη πράξη, διαφορετικά απορρίπτεται.**

**Β. ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ ΠΑΡΕΜΒΑΣΗΣ Π3-73-1.1: «ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ» - ΔΡΑΣΗ 2: «ΕΡΓΑ ΤΑΜΙΕΥΣΗΣ ΚΑΙ ΑΡΔΕΥΤΙΚΩΝ ΔΙΚΤΥΩΝ ΓΙΑ ΝΕΑ ΕΡΓΑ ΥΠΟΔΟΜΩΝ ΕΓΓΕΙΩΝ ΒΕΛΤΙΩΣΕΩΝ**

Τα **κριτήρια επιλογής** πράξεων σύμφωνα με τα οποία βαθμολογούνται οι αιτήσεις στήριξης είναι:

|  |  |  |  |  |  |
| --- | --- | --- | --- | --- | --- |
| **ΑΡΧΗ ΚΡΙΤΗΡΙΟΥ ΑΞΙΟΛΟΓΗΣΗΣ** | **Α/Α** | **ΚΡΙΤΗΡΙΟ** | **ΑΝΑΛΥΣΗ ΤΙΜΩΝ – ΚΑΤΑΣΤΑΣΗΣ ΚΡΙΤΗΡΙΟΥ** | **ΒΑΡΥΤΗΤΑ****(%)** | **ΜΟΡΙΟΔΟΤΗΣΗ** (κλίμακα 0-100) |
| **1. Βαθμός περιβαλλοντικής επίπτωσης** | **1.1** | **Ποσοστό Δυνητικής εξοικονόμησης νερού** | 70,01-100% | **20%** | **100** |
| 50,01-70% | **90** |
| 30,01- 50% | **80** |
| 20-30% | **70** |
| **1.2 (\*)** | **Ανακυκλώσιμα νερά** | Ανακυκλώσιμα νερά -επαναχρησιμοποίηση λυμάτων | **20%** | **100** |
| **Ενεργειακή απόδοση** | Αναβάθμιση ηλεκτρομηχανολογικού εξοπλισμού, εγκατάσταση ΑΠΕ, κ.λ.π. | **90** |
| **Tαμίευση νερού** | Φράγμα-Λιμνοδεξαμενή | **80** |
| **1.3** | **Κατάσταση του υδάτινου σώματος** | Έχει κριθεί ως λιγότερο από καλή, σύμφωνα με το εκάστοτε ΣΔΛΑΠ | **5%** | **100** |
| Έχει κριθεί τουλάχιστον καλή, σύμφωνα με το εκάστοτε ΣΔΛΑΠ | **0** |
| **2. Οικονομική ευστάθεια των έργων** | **2.1** | **Ανάλυση ωφέλειας - κόστους. Υπολογίζεται το ΙRR (συντελεστής εσωτερικής απόδοσης έργων)** | >20% | **7%** | **100** |
|  10,01% - 20% | **80** |
| 3,01% - 10% | **60** |
|  0 - 3% | **0** |
| **2.2** | **ΤΑΜΙΕΥΤΗΡΑΣ** **Υπολογίζεται το πηλίκο:**(όγκος αποταμιευμένου νερού προτεινόμενης πράξης/συνολικός όγκος αποταμιευμένου νερού προτεινόμενων ταμιευτήρων πρόσκλησης) **προς** (προϋπολογισμός προτεινόμενης πράξης/συνολικός προϋπολογισμός προτεινόμενων ταμιευτήρων πρόσκλησης) | >1 | **12%** | **100** |
| 0,80-1 | **70** |
| 0,50-0,79 | **50** |
| <0,50 | **0** |
| **ΔΙΚΤΥΑ** **Υπολογίζεται το πηλίκο:** (μήκος αγωγών προτεινόμενης πράξης/συνολικό μήκος αγωγών προτεινόμενων δικτύων πρόσκλησης) **προς** (προϋπολογισμός προτεινόμενης πράξης/συνολικός προϋπολογισμός προτεινόμενων δικτύων πρόσκλησης) | >1 | **100** |
| 0,80-1 | **70** |
| 0,50-0,79 | **50**  |
| <0,50 | **0** |
| **3. Συμπληρωματικότητα των επενδύσεων με υφιστάμενες υποδομές άρδευσης** | **3.1** | **Συμπληρωματικότητα προτεινόμενου έργου με υφιστάμενες υποδομές άρδευσης** | Βελτίωση υφιστάμενης αρδευτικής υποδομής και σύνδεση με ταμιευτήρα  | **6%** | **100** |
| Βελτίωση στοιχείου υφιστάμενης αρδευτικής υποδομής, συμπεριλαμβανομένης αντικατάστασης Η/Μ εξοπλισμού | **80** |
| Ενίσχυση υδροδότησης (φράγμα - λιμνοδεξαμενή κ.α.) | **60** |
| Καμιά υφιστάμενη υποδομή | **0** |
| **4. Βαθμός διοικητικής και τεχνικής ωριμότητας των έργων όπως απαιτείται για την άμεση****εφαρμογή των επενδύσεων** | **4.1**  | **Στάδιο εξέλιξης πράξης** | Σύμβαση με ανάδοχο για την κατασκευή του έργου | **10%** | **100** |
| Διαδικασία δημοπράτησης για την επιλογή αναδόχου σε εξέλιξη | **80** |
| Οριστική μελέτη  | **70** |
| Προμελέτη | **40** |
| **4.2**  | **Απόκτηση γης** | Δεν απαιτείται (έχει εξασφαλιστεί η απαιτούμενη γη) | **6%** | **100** |
| Καθορισμός προσωρινής τιμής μονάδας σε δικαστήριο | **80** |
| Κτηματολογικά διαγράμματα | **60** |
| Ανώριμο | **0** |

|  |  |  |  |  |  |
| --- | --- | --- | --- | --- | --- |
|  | **4.3** | **Άδεια χρήσης νερού** | Ύπαρξη άδειας χρήσης νερού σε ισχύ | **3%** | **100** |
| Αίτημα χορήγησης ή ανανέωσης άδειας χρήσης νερού | **50** |
| Μη ύπαρξη άδειας χρήσης νερού σε ισχύ ή αιτήματος  | **0** |
| **5. Συμπληρωματικότητα με άλλα μέτρα του Προγράμματος και άλλα Ταμεία** | **5.1** | **Εξετάζεται η συμπληρωματικότητα με ενισχυόμενες πράξεις**  | Πράξη ενταγμένη στο ΠΑΑ 2014-2020 | **4%** | **100** |
| Πράξη ενταγμένη σε άλλο συγχρηματοδοτούμενο πρόγραμμα | **60** |
| Καμία συμπληρωματικότητα | **0** |
| **6. Κατηγορία περιοχής υλοποίησης της πράξης****(\*\*)** | **6.1** | **Εξετάζεται η περιοχή υλοποίησης της πράξης** | Περιοχές που έχουν πληγεί από τις επιπτώσεις των φαινομένων που οφείλονται στην κλιματική αλλαγή (κατά την τελευταία 5ετία από την έκδοση της πρόσκλησης)  | **3%** | **100** |
| Λοιπές περιοχές  | **0** |
| **6.2** | Νησιωτικές περιοχές | **2%** | **100** |
| Λοιπές περιοχές | **0** |
| **6.3** | Ηπειρωτικές περιοχές που περιλαμβάνονται στα Εδαφικά Σχέδια Δίκαιης Μετάβασης (ΕΣΔΙΜ) | **2%** | **100** |
| Λοιπές περιοχές | **0** |

**(\*) Η βαθμολογία στο κριτήριο 1.2 δεν είναι αθροιστική.**

**(\*\*) Η βαθμολογία στα κριτήρια 6.1, 6.2 και 6.3 είναι αθροιστική.**

|  |  |
| --- | --- |
| **ΒΑΘΜΟΛΟΓΙΑ = ΒΑΡΥΤΗΤΑ Χ ΜΟΡΙΟΔΟΤΗΣΗ** |  |
| **ΜΕΓΙΣΤΗ ΔΥΝΑΤΗ ΒΑΘΜΟΛΟΓΙΑ** | **100** |
| **ΕΛΑΧΙΣΤΗ ΒΑΘΜΟΛΟΓΙΑ** | **30**  |
| ***ΕΛΑΧΙΣΤΟ ΠΟΣΟΣΤΟ ΒΑΘΜΟΛΟΓΙΑΣ ΠΟΥ ΟΦΕΙΛΕΙ ΝΑ ΣΥΓΚΕΝΤΡΩΣΕΙ Ο ΔΥΝΗΤΙΚΟΣ ΔΙΚΑΙΟΥΧΟΣ***  | ***30% της μέγιστης βαθμολογίας*** |

**Γ. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ**

Στο πλαίσιο των κριτηρίων επιλεξιμότητας πράξεων της παρέμβασης Π3-73-1.1: «Έργα υποδομών εγγείων βελτιώσεων», Δράση 2 «Έργα ταμίευσης και αρδευτικών δικτύων για νέα έργα υποδομών εγγείων βελτιώσεων» εξετάζονται τα ακόλουθα:

1. **Η εμπρόθεσμη υποβολή της αίτησης στήριξης.**

Εξετάζεται αν η αίτηση στήριξης υποβλήθηκε **ηλεκτρονικά** στο Ολοκληρωμένο Πληροφοριακό Σύστημα Κοινής Αγροτικής Πολιτικής (ΟΠΣΚΑΠ) εντός της προθεσμίας που ορίζεται στην πρόσκληση.

1. **Η επιλεξιμότητα της προτεινόμενης πράξης.**

Ειδικότερα, στο πλαίσιο του κριτηρίου εξετάζονται:

**i) Aν η προτεινόμενη πράξη είναι συμβατή με τους όρους επιλεξιμότητας του άρθρου 74 του κανονισμού (ΕΕ) 2021/2115 και τις κατηγορίες επένδυσης που ορίζονται στο ΣΣ ΚΑΠ 2023-2027.**

Αναλυτικά απαιτούνται, ανά κατηγορία προτεινόμενης επένδυσης, σωρευτικά τα ακόλουθα:

**I. Επένδυση βελτίωσης υφιστάμενης αρδευτικής εγκατάστασης ή στοιχείου αρδευτικής υποδομής σε υδάτινο σώμα, η κατάσταση του οποίου έχει χαρακτηριστεί ως ανώτερη ή ίση της καλής, ως προς την ποσότητα:**

* Ύπαρξη περιβαλλοντικής αδειοδότησης που αφορά στη χρήση του έργου, η οποία είναι σε ισχύ.
* Η επένδυση να είναι συμβατή με το τελευταίο εγκεκριμένο Σχέδιο Διαχείρισης Λεκάνης Απορροής Ποταμών (εφεξής ΣΔΛΑΠ).
* Υφίσταται ή δημιουργείται, ως μέρος της επένδυσης πρόγραμμα υδρομέτρησης, που επιτρέπει να καταμετράται η κατανάλωση ύδατος στο επίπεδο της στηριζόμενης επένδυσης.
* Η επένδυση επιτυγχάνει εκ των προτέρων Ελάχιστη Δυνητική Εξοικονόμηση νερού τουλάχιστον 20%.

**II. Επένδυση βελτίωσης υφιστάμενης αρδευτικής εγκατάστασης ή στοιχείου αρδευτικής υποδομής σε υδάτινο σώμα, η κατάσταση του οποίου έχει χαρακτηριστεί ως κατώτερη της καλής, ως προς την ποσότητα:**

* Ύπαρξη περιβαλλοντικής αδειοδότησης που αφορά στη χρήση του έργου, η οποία είναι σε ισχύ.
* Η επένδυση να είναι συμβατή με το τελευταίο εγκεκριμένο ΣΔΛΑΠ.
* Υφίσταται ή δημιουργείται, ως μέρος της επένδυσης πρόγραμμα υδρομέτρησης, που επιτρέπει να καταμετράται η κατανάλωση ύδατος στο επίπεδο της στηριζόμενης επένδυσης.
* Η επένδυση επιτυγχάνει εκ των προτέρων Ελάχιστη Δυνητική Εξοικονόμηση νερού τουλάχιστον 20%.
* Η επένδυση πρέπει να διασφαλίζει πραγματική μείωση της χρήσης του νερού ανερχόμενη τουλάχιστον στο 50% της δυνητικής εξοικονόμησης, που καθίσταται δυνατή χάρη σε αυτήν.

**III. Επένδυση για τη δημιουργία έργου ταμίευσης χειμερινών απορροών (π.χ. λιμνοδεξαμενές, φράγματα):**

* Ύπαρξη περιβαλλοντικής αδειοδότησης που αφορά στη χρήση του έργου, η οποία είναι σε ισχύ.
* Η επένδυση να είναι συμβατή με το τελευταίο εγκεκριμένο ΣΔΛΑΠ.
* Υφίσταται ή δημιουργείται, ως μέρος της επένδυσης πρόγραμμα υδρομέτρησης, που επιτρέπει να καταμετράται η κατανάλωση ύδατος στο επίπεδο της στηριζόμενης επένδυσης.
* Οι σωρευτικές επιπτώσεις της κατασκευής ενός ταμιευτήρα θα συνεκτιμηθούν με τυχόν άλλες παρεμβάσεις στη σχετική Λεκάνη Απορροής (ΛΑΠ), ως εκ τούτου όλα τα εν δυνάμει έργα που αφορούν στη σχετική ΛΑΠ θα επανεξετάζονται στο πλαίσιο του άρθρου 4(7) της Οδηγίας 2000/60.

**IV. Επένδυση που επηρεάζει αποκλειστικά και μόνο την ενεργειακή απόδοση (π.χ. αντικατάσταση ηλεκτρομηχανολογικού εξοπλισμού, εγκατάσταση ΑΠΕ κ.α.):**

* Ύπαρξη περιβαλλοντικής αδειοδότησης που αφορά στη χρήση του έργου, η οποία είναι σε ισχύ.
* Η επένδυση να είναι συμβατή με το τελευταίο εγκεκριμένο ΣΔΛΑΠ.
* Υφίσταται ή δημιουργείται, ως μέρος της επένδυσης πρόγραμμα υδρομέτρησης, που επιτρέπει να καταμετράται η κατανάλωση ύδατος στο επίπεδο της στηριζόμενης επένδυσης.

**V. Επένδυση άρδευσης με χρήση ανακυκλωμένου νερού:**

* Ύπαρξη περιβαλλοντικής αδειοδότησης σε ισχύ, που αφορά στη χρήση του έργου και αποδεικνύει ότι η επένδυση δεν επηρεάζει υπόγειο ή επιφανειακό υδατικό σύστημα και μόνο εάν η παροχή και η χρήση του νερού αυτού συμμορφώνεται με τον κανονισμό (ΕΕ) 2020/741.
* Η επένδυση να είναι συμβατή με το τελευταίο εγκεκριμένο ΣΔΛΑΠ.
* Υφίσταται ή δημιουργείται, ως μέρος της επένδυσης πρόγραμμα υδρομέτρησης, που επιτρέπει να καταμετράται η κατανάλωση ύδατος στο επίπεδο της στηριζόμενης επένδυσης.
* **Διευκρινιστικά σημειώνονται τα ακόλουθα:**
* Αν δεν υπάρχει εγκατεστημένος υδρομετρητής κατά την υποβολή της αίτησης στήριξης, επιβάλλεται η προμήθεια και εγκατάσταση του μέσω της προτεινόμενης επένδυσης. Θα πρέπει στον προϋπολογισμό της μελέτης να περιλαμβάνεται ξεχωριστό άρθρο για τον/τους υδρομετρητή/τες.
* Οι κατηγορίες επένδυσης Ι και ΙΙ δεν αφορούν αύξηση αρδευόμενης έκτασης.
* Κατασκευή δικτύου σε μια ήδη αρδευόμενη περιοχή, όπου υφίστανται υποδομές πριν την προτεινόμενη επένδυση (π.χ. ατομικές υδροληψίες, ατομικά δίκτυα, δίκτυα ανοιχτά ή κλειστά, κ.α.) αφορά βελτίωση υφιστάμενης υποδομής άρδευσης.
* Παρεμβάσεις εγκατάστασης συστημάτων τηλεμετρίας – τηλεελέγχου ή/και ηλεκτρονικών υδροληψιών άρδευσης αφορούν εξοικονόμηση ύδατος (κατηγορίες επένδυσης I και ΙΙ) και απαιτούν μελέτη δυνητικής εξοικονόμησης νερού, εκτός αν εφαρμόζονται σε επενδύσεις άρδευσης με χρήση ανακυκλωμένου νερού.
* Παρεμβάσεις εγκατάστασης ΑΠΕ δε δύναται να αποτελούν αυτόνομη επένδυση, αλλά θα πρέπει υποχρεωτικά να συνδυάζονται με λοιπές παρεμβάσεις των επιλέξιμων κατηγοριών επένδυσης.
* Στην περίπτωση τεχνητού εμπλουτισμού, η προτεινόμενη πράξη θα πρέπει παράλληλα να στοχεύει στη μείωση της κατανάλωσης νερού (π.χ. να περιλαμβάνει και ανακαίνιση δικτύου με απόληψη από γεωτρήσεις).
* Στο πλαίσιο της κατηγορίας V. «Επένδυση άρδευσης με χρήση ανακυκλωμένου νερού»:

**α)** είναι δυνατή η αύξηση αρδευόμενης έκτασης, δηλαδή η κατασκευή δικτύου σε περιοχή όπου δεν υπάρχει καμία υποδομή άρδευσης και

**β)** δεν ενισχύονται δαπάνες για την επεξεργασία ύδατος.

* **Για την εξέταση των ανωτέρω, και εφόσον απαιτούνται κατά περίπτωση, υποβάλλονται:**
1. Απόφαση Έγκρισης Περιβαλλοντικών Όρων (ΑΕΠΟ) ή Πρότυπες Περιβαλλοντικές Δεσμεύσεις (ΠΠΔ) ή βεβαίωση απαλλαγής από τη διαδικασία περιβαλλοντικής αδειοδότησης. Οι σχετικές αποφάσεις πρέπει να βρίσκονται σε ισχύ. Σημειώνεται ότι κατά τη διαδικασία της περιβαλλοντικής αδειοδότησης ελέγχεται η συμβατότητα των έργων με τα ΣΔΛΑΠ, καθώς και η τήρηση της εφαρμογής του άρθρου 4(7) της οδηγίας 2000/60/ΕΚ για τα έργα ταμίευσης χειμερινών απορροών, ενώ όλα τα έργα που έχουν εγκεκριμένη ΑΕΠΟ ή ΠΠΔ ή απαλλαγή πριν την έγκριση των ΣΔΛΑΠ, θεωρείται ότι έχουν ελεγχθεί για τη συμβατότητά τους με αυτά και την τήρηση της εφαρμογής του άρθρου 4(7) της οδηγίας 2000/60/ΕΚ.
2. Δήλωση δικαιούχου, στο πλαίσιο της τυποποιημένης αίτησης στήριξης, στην οποία δηλώνεται:

α) Το υδάτινο σώμα που εξυπηρετεί την επένδυση και

β) Η κατάστασή του ως προς την ποσότητα ύδατος σύμφωνα με τα ισχύοντα ΣΔΛΑΠ.

Αποσαφηνίζεται ότι:

α) Στα υπόγεια υδατικά συστήματα προσδιορίζεται η ποσοτική κατάσταση στα εγκεκριμένα ΣΔΛΑΠ.

β) Στα επιφανειακά υδατικά συστήματα χρησιμοποιείται το οικολογικό δυναμικό, όπως προσδιορίζεται στα ΣΔΛΑΠ.

1. Μελέτη δυνητικής εξοικονόμησης ύδατος σύμφωνη με τις προδιαγραφές των υπ’ αρ. 165/20277/06-02-2018 (Β’ 863) και 616/109954/15-04-2024 (Β΄ 2384) αποφάσεων της Δ/νσης Εγγείων Βελτιώσεων και Εδαφοϋδατικών Πόρων του Υπουργείου Αγροτικής Ανάπτυξης & Τροφίμων, η οποία έχει εκπονηθεί και υπογραφεί αρμοδίως (σύμφωνα με τα οριζόμενα στην παρ. 3 του άρθρου 4 «Διευκρινιστικές διατάξεις» της υπ. αρ΄165/20277/06-02-2018 (Β’ 863) απόφασης) και η εγκριτική της απόφαση.
2. Βεβαίωση του αρμόδιου φορέα διαχείρισης ή του δικαιούχου ότι στην προτεινόμενη πράξη υπάρχει ήδη εγκατεστημένος υδρομετρητής ή αν δεν υπάρχει ότι περιλαμβάνεται στον προϋπολογισμό της πράξης και θα εγκατασταθεί με την υλοποίηση της.
* Επισημαίνεται ότι η πραγματική μείωση της χρήσης νερού, η οποία απαιτείται για την κατηγορία επένδυσης II, θα υπολογίζεται εκ των υστέρων (μετά την πραγματοποίηση της επένδυσης και την καταγραφή των πραγματικών μετρήσεων κατανάλωσης νερού για δύο (2) έτη λειτουργίας) από σχετικό εμπειρογνώμονα, με μελέτη βασισμένη στις προδιαγραφές των υπ΄ αρ. 165/20277/06-02-2018 (Β’ 863) και 616/109954/15-04-2024 (Β΄ 2384) αποφάσεων της Δ/νσης Εγγείων Βελτιώσεων και Εδαφοϋδατικών Πόρων του ΥΠΑΑΤ. Η πραγματική εξοικονόμηση που θα προκύπτει θα πρέπει να ανέρχεται τουλάχιστον **στο 50%** της δυνητικής εξοικονόμησης ύδατος.

**ii) Στην περίπτωση που η προτεινόμενη πράξη αφορά ή περιλαμβάνει αρδευτικό δίκτυο, αν αυτό αποτελείται στο σύνολό του από κλειστούς αγωγούς. Κατ’ εξαίρεση γίνεται δεκτό, τμήμα του δικτύου να μην αποτελείται από κλειστούς αγωγούς, στις περιπτώσεις που αυτό επιβάλλεται τεκμηριωμένα από τεχνικούς λόγους και εφόσον το σχετικό μήκος του τμήματος αυτού δεν υπερβαίνει το 5% του συνολικού μήκους του προτεινόμενου δικτύου.**

Η εξέταση του κριτηρίου γίνεται με βάση:

* Το φυσικό αντικείμενο και τη μελέτη της προτεινόμενης πράξης.
* Έγγραφο (εφόσον απαιτείται) της αρμόδιας για την οριστική μελέτη ή προμελέτη τεχνικής υπηρεσίας, στο οποίο τεκμηριώνονται οι τεχνικοί λόγοι που επιβάλλουν τμήμα του δικτύου να μην αποτελείται από κλειστούς αγωγούς. Στην τεκμηρίωση περιλαμβάνεται υποχρεωτικά αναφορά στο μήκος του τμήματος αυτού και στο ποσοστό του σε σχέση με το συνολικό μήκος του προτεινόμενου δικτύου.

**iii) Αν η προτεινόμενη πράξη δεν αφορά μεμονωμένο έργο ανόρυξης γεωτρήσεων.**

Η εξέταση του κριτηρίου γίνεται με βάση το φυσικό αντικείμενο και τη μελέτη της προτεινόμενης πράξης.

**iv) Για πράξη στην οποία προβλέπεται εγκατάσταση παραγωγής ενέργειας (εγκατάσταση ΑΠΕ), αν πρόκειται** για αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing)**.**

Για την εξέταση του κριτηρίου υποβάλλονται:

* Ενεργειακή μελέτη με την οποία τεκμηριώνεται η καταλληλότητα και η δυναμικότητα του αιτούμενου συστήματος, η οποία έχει εκπονηθεί και υπογραφεί αρμοδίως και η εγκριτική της απόφαση. Η μελέτη θα περιλαμβάνει κατ’ ελάχιστον όσα περιλαμβάνονται στο Παράρτημα Ι.
* Οριστική προσφορά σύνδεσης ή σύμβαση σύνδεσης μεταξύ του Δικαιούχου ή του Διαχειριστή του αρδευτικού δικτύου και του ΔΕΔΔΗΕ ή εάν δεν έχουν καταρτισθεί οι όροι σύνδεσης, απόφαση του αρμόδιου οργάνου του Δικαιούχου ή/και του Διαχειριστή του αρδευτικού δικτύου για δέσμευση του/τους ότι, **πριν την δημοπράτηση του έργου**, θα προσκομιστεί η σύμβαση σύνδεσης με τον ΔΕΔΔΗΕ για αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing).

Επισημαίνεται ότι ο Δικαιούχος ή ο Διαχειριστής του αρδευτικού δικτύου είναι ο μόνος υπεύθυνος για την έκδοση της οριστική προσφοράς σύνδεσης του φωτοβολταϊκού σταθμού με το δίκτυο και την υπογραφή της απαραίτητης σύμβασης με τον ΔΕΔΔΗΕ για την αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing).

* Βεβαίωση του δυνητικού δικαιούχου που περιλαμβάνεται στην τυποποιημένη αίτηση στήριξης σύμφωνα με την οποία η εγκατάσταση παραγωγής ενέργειας (εγκατάσταση ΑΠΕ - αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing)) δεν θα αποφέρει έσοδα στο δικαιούχο ή στο φορέα συντήρησης και λειτουργίας του έργου.

**v) Αν η προτεινόμενη πράξη δεν έχει ολοκληρώσει το φυσικό της αντικείμενο ή δεν έχει εκτελεστεί πλήρως μέχρι την ημερομηνία υποβολής της αίτησης στήριξης, ανεξάρτητα από το εάν έχουν καταβληθεί όλες οι σχετικές ενισχύσεις (σύμφωνα με την παρ. 4 του άρθρου 86 του κανονισμού (ΕΕ) 2021/2115).**

Η εξέταση του κριτηρίου γίνεται με βάση σχετική βεβαίωση του δυνητικού δικαιούχου που περιλαμβάνεται στην τυποποιημένη αίτηση στήριξης.

**vi) Οι προβλεπόμενες δαπάνες της προτεινόμενης πράξης ή μέρος αυτών, δεν έχουν χρηματοδοτηθεί ούτε θα χρηματοδοτηθούν από Ταμείο ή χρηματοδοτικό μέσο ή πρόγραμμα ευρωπαϊκό ή εθνικό, σε καμιά από τις προηγούμενες προγραμματικές περιόδους ή στην τρέχουσα προγραμματική περίοδο.**

Η εξέταση του κριτηρίου γίνεται με βάση σχετική βεβαίωση του δυνητικού δικαιούχου που περιλαμβάνεται στην τυποποιημένη αίτηση στήριξης.

**vii) Aν ο προϋπολογισμός της προτεινόμενης πράξης είναι εντός των προβλεπόμενων στην πρόσκληση ορίων.**

Ειδικότερα, σύμφωνα με την παράγραφο 3.2 της πρόσκλησης ισχύουν τα ακόλουθα:

* Ως **ελάχιστος** προϋπολογισμός της αίτησης στήριξης πράξης ορίζεται το ποσό των **5.000.000,00 ευρώ** **(συμπεριλαμβανομένου Φ.Π.Α.).**

• Ως **μέγιστος** προϋπολογισμός της αίτησης στήριξης πράξης ορίζεται το ποσό των **105.000.000,00 ευρώ** **(συμπεριλαμβανομένου Φ.Π.Α.).**

Οποιαδήποτε υπέρβαση του ανωτέρω μέγιστου ορίου στον προϋπολογισμό της προτεινόμενης πράξης, την καθιστά μη επιλέξιμη, με αποτέλεσμα την απόρριψή της, ακόμη και εάν ο δυνητικός δικαιούχος δεσμεύεται να καταβάλλει το επιπλέον ποσό.

**viii) H ρεαλιστικότητα του προϋπολογισμού της προτεινόμενης πράξης.**

Ειδικότερα εξετάζονται:

**α) Η πληρότητα του προϋπολογισμού**

Εξετάζεται αν η προτεινόμενη πράξη περιλαμβάνει όλα τα αναγκαία υποέργα/κόστη για την υλοποίηση του φυσικού αντικειμένου. Ως ενδεικτικά υποέργα αναφέρονται:

* Κατασκευή υποδομής.
* Προμήθεια.
* Οριστική μελέτη (σύμφωνα με τις διατάξεις της ισχύουσας νομοθεσίας), η οποία θα πρέπει να έχει εκπονηθεί **μετά την 01/01/2023.**
* Υπηρεσίες Συμβούλων, όπως:
* Τεχνικός Σύμβουλος - Μελετητής σύμφωνα με την παρ. 9, άρθρο 136 και την παρ.6, άρθρο 188, του ν.4412/2016 (Α΄ 147) και την υπ΄αρ. ΔΝΣβ/92783 π.ε./ΦΝ466/10-9-2018 Υ.Α. (Β’ 4203). Σημειώνεται ότι η συμμετοχή των βασικών μελετητών στην εκτέλεση δημοσίων έργων **είναι προαιρετική και μόνο για έργα που υπάγονται στο άρθρο 7Α του ν. 2282/2001 (Α΄17)**.
* Γεωτεχνικός Σύμβουλος κατά την εκτέλεση έργου ταμίευσης, σύμφωνα με την ισχύουσα νομοθεσία.
* Αρχαιολογικές έρευνες και εργασίες.

Εφόσον από τη σχετική αδειοδότηση της Εφορείας Αρχαιοτήτων, προκύπτει η αναγκαιότητα διένεργειας αρχαιολογικών ερευνών και εργασιών, δημιουργείται σχετικό αυτοτελές υποέργο για την προτεινόμενη πράξη.

* Απαλλοτριώσεις.
* Αναδασώσεις.
* Αποζημίωση ηρτημένης εσοδείας (εφόσον το δίκτυο διέρχεται από ιδιωτικές εκτάσεις).
* Δαπάνες Οργανισμών Κοινής Ωφελείας (ΟΚΩ).
* Σύνδεση ΑΠΕ με δίκτυο ΔΕΔΔΗΕ.

**β) Αν η κοστολόγηση της πράξης είναι εύλογη.**

Στις περιπτώσεις που ο προϋπολογισμός προκύπτει από κανονιστικές πράξεις, όπως ισχύουσες αποφάσεις του αρμοδίου Υπουργού για την έγκριση, αναπροσαρμογή και τροποποίηση των ενιαίων τιμολογίων έργων, θεωρείται ρεαλιστικός.

Σε άλλη περίπτωση τεκμηριώνεται το εύλογο του προϋπολογισμού. Για την εκτίμηση αυτή μπορούν να χρησιμοποιηθούν στοιχεία όπως: πραγματικό κόστος από παρεμφερείς πράξεις που έχουν υλοποιηθεί λαμβάνοντας υπόψη τις επικρατούσες συνθήκες της αγοράς κατά το χρόνο υποβολής της αίτησης στήριξης, μη δεσμευτικές προσφορές (π.χ. τουλάχιστον δύο (2) προσφορές από ανεξάρτητους μεταξύ τους προμηθευτές που υποβάλλονται από το δυνητικό δικαιούχο).

Σε περίπτωση που απαιτούνται εργασίες αποκατάστασης – μεταφοράς **δικτύων Οργανισμών Κοινής Ωφέλειας (ΟΚΩ)** για την κατασκευή του έργου και υποβάλλεται αντίστοιχο υποέργο, θα πρέπει να τεκμηριώνεται η εκτίμηση του αντίστοιχου προϋπολογισμού είτε με σύγκριση με παρεμφερείς πράξεις, είτε με συνημμένα έγγραφα από ΔΕΗ ή ΔΕΔΔΗΕ - παρόχους δικτύων τηλεπικοινωνιών, προϋπολογισμός από ΔΕΥΑ κ.α.

Σε περίπτωση **υποέργου αρχαιολογικών ερευνών και εργασιών**, θα πρέπει να τεκμηριώνεται η εκτίμηση του προϋπολογισμού, με σχετικό έγγραφο της αρμόδιας Εφορείας Αρχαιοτήτων. Εάν ο προϋπολογισμός των δαπανών υπερβαίνει το 5% επί του συνολικού προϋπολογισμού του έργου, απαιτείται η εγκριτική απόφαση του Υπουργού Πολιτισμού.

**ix) Για προτεινόμενη πράξη η οποία έχει ξεκινήσει πριν την υποβολή της αίτησης στήριξης, αν έχει τηρηθεί το εφαρμοστέο δίκαιο.**

Για προτεινόμενη πράξη, της οποίας υποέργα έχουν ξεκινήσει πριν την υποβολή της αίτησης στήριξης, εξετάζεται η τήρηση του εθνικού και ενωσιακού δικαίου, ανάλογα με τη φάση υλοποίησης και τις ενέργειες που έχουν πραγματοποιηθεί.

Για την εξέταση του κριτηρίου υποβάλλονται από το δυνητικό δικαιούχο δικαιολογητικά για την εξέταση της διαδικασίας διακήρυξης και της διαδικασίας ανάληψης νομικής δέσμευσης (σύμβασης με ανάδοχο).

Ειδικότερα, ανάλογα με το είδος της δημόσιας σύμβασης και τις ενέργειες που έχουν πραγματοποιηθεί, τα απαιτούμενα δικαιολογητικά που υποβάλλονται είναι:

Διακήρυξη ή πρόσκληση για κλειστές διαδικασίες, περίληψη διακήρυξης, δημοσιεύσεις σύμφωνα με τους κανόνες δημοσιότητας, προϋπολογισμός δημοπράτησης, τιμολόγιο δημοπράτησης, συγγραφή υποχρεώσεων, χρονοδιάγραμμα προγραμματισμού κατασκευής, σχέδιο Ευρωπαϊκού Ενιαίου Εγγράφου Σύμβασης (ΕΕΕΣ), τεύχος προεκτιμώμενων αμοιβών με τους αναλυτικούς υπολογισμούς της προεκτιμώμενης αμοιβής κατά κατηγορία μελέτης, ειδική αιτιολόγηση της Αναθέτουσας Αρχής στην περίπτωση κλειστής διαδικασίας, έγγραφο τεχνικής επάρκειας Αναθέτουσας Αρχής ή προγραμματική σύμβαση, απόφαση/σεις αρμοδίου οργάνου έγκρισης συμβατικών τευχών και ορισμού επιτροπής διαγωνισμού, πρακτικά επιτροπής διαγωνισμού και διαβίβασή τους προς το αρμόδιο όργανο, έγκριση πρακτικών από το αρμόδιο όργανο, έγγραφα ενημέρωσης συμμετεχόντων για το αποτέλεσμα του διαγωνισμού, έγγραφο ενημέρωσης προς τον προσωρινό ανάδοχο για την προσκόμιση δικαιολογητικών, έντυπο οικονομικής προσφοράς μειοδότη, προδικαστικές προσφυγές, έλεγχος νομιμότητας της απόφασης της Αναθέτουσας Αρχής από το αρμόδιο όργανο (εφόσον έχει εκδοθεί), για οψιγενείς μεταβολές (εφόσον απαιτείται): πρόσκληση από την Αναθέτουσα Αρχή – υπεύθυνη δήλωση αναδόχου – πρακτικό ελέγχου της υπεύθυνης δήλωσης και διαβίβαση στο αρμόδιο αποφαινόμενο όργανο, σχέδιο σύμβασης ή υπογεγραμμένη σύμβαση, άλλα απαραίτητα δικαιολογητικά ανάλογα με το είδος της δημόσιας σύμβασης.

* Στην περίπτωση που για υποέργα της προτεινόμενης πράξης έχουν προηγηθεί της αίτησης στήριξης λοιπές ενέργειες, όπως τροποποιήσεις σύμβασης, πιστοποίηση εργασιών κλπ, αυτές θα εξεταστούν μετά την έκδοση της απόφασης ένταξης και μέχρι την υποβολή του 1ου αιτήματος πληρωμής.

**x) Αν εξασφαλίζεται η βιωσιμότητα, λειτουργικότητα και αξιοποίηση της προτεινόμενης πράξης.**

Για την εξέταση του κριτηρίου, στο πλαίσιο της τυποποιημένης αίτησης στήριξης, δηλώνεται ο φορέας που θα έχει την αρμοδιότητα λειτουργίας και συντήρησης της προτεινόμενης πράξης.

Παράλληλα, υποβάλλονται:

* Το κανονιστικό πλαίσιο του φορέα λειτουργίας και συντήρησης της πράξης.
* Η σύμφωνη γνώμη του αρμοδίου συλλογικού οργάνου του φορέα λειτουργίας και συντήρησης της πράξης, για το περιεχόμενο και την υποβολή της αίτησης στήριξης.

Σε περίπτωση μη ύπαρξης κατάλληλου φορέα, ο δυνητικός δικαιούχος θα πρέπει, στο πλαίσιο της τυποποιημένης αίτησης στήριξης, να περιγράψει τις αναγκαίες ενέργειες με συγκεκριμένο χρονοδιάγραμμα, προκειμένου να εξασφαλιστεί η συντήρηση και λειτουργία της προτεινόμενης πράξης.

Σημειώνεται ότι κατά την ολοκλήρωση της πράξης θα πρέπει να εξασφαλίζεται η λειτουργικότητά της.

1. **Επιλεξιμότητα δυνητικού δικαιούχου και δυνατότητα εκτέλεσης της πράξης.**

Στο πλαίσιο του κριτηρίου εξετάζεται:

* Aν ο φορέας που υποβάλλει την πρόταση εμπίπτει στους δικαιούχους της παρέμβασης και της πρόσκλησης. Υποβάλλονται σχετικά στοιχεία (π.χ. Οργανισμός Φορέα, Οργανισμός Εσωτερικών Υπηρεσιών κ.λπ) που τεκμηριώνουν τη σχετική αρμοδιότητα.
* H εξασφάλιση αρμόδιου φορέα για την εκτέλεση της προτεινόμενης πράξης. Για την εξέταση του κριτηρίου, στο πλαίσιο της τυποποιημένης αίτησης στήριξης, δηλώνεται από το δυνητικό δικαιούχο ο φορέας που θα αναλάβει την εκτέλεση της πράξης και οι ενέργειες που απαιτούνται για την ανάληψη των σχετικών καθηκόντων, σύμφωνα με τις διατάξεις της νομοθεσίας (π.χ. αρμοδιότητα υπηρεσίας βάσει οργανισμού, καθορισμός αποφαινόμενων οργάνων, σύναψη προγραμματικής σύμβασης). Στην περίπτωση που για την εκτέλεση της πράξης θα απαιτηθεί προγραμματική σύμβαση υποβάλλεται η σύμφωνη γνώμη του φορέα που θα αναλάβει τα σχετικά καθήκοντα ή η σχετική προγραμματική σύμβαση, εφόσον υπάρχει.
1. **Ωριμότητα προτεινόμενης πράξης.**

Στο πλαίσιο του κριτηρίου εξετάζονται:

**α) Μελέτη.**

Αν υποβάλλεται εγκεκριμένη οριστική τεχνική μελέτη, σύμφωνα με τα ισχύοντα κατά την ημερομηνία υποβολής της αίτησης στήριξης.

Κατ’ εξαίρεση γίνεται αποδεκτή η υποβολή μόνο εγκεκριμένης προμελέτης για πράξεις μεγάλου προϋπολογισμού και ειδικότερα για πράξεις με συνολικό προϋπολογισμό άνω των **50.000.000,00 ευρώ** συμπεριλαμβανομένου Φ.Π.Α.

Ειδικότερα υποβάλλονται: εγκριτική απόφαση επικαιροποιημένης οριστικής μελέτης, τεχνική περιγραφή του έργου, αναλυτικός προϋπολογισμός, συνοπτική προμέτρηση, τιμολόγιο δημοπράτησης, οριζοντιογραφία της γενικής διάταξης του έργου, όλα καταλλήλως υπογεγραμμένα και θεωρημένα.

Αντίστοιχα στοιχεία υποβάλλονται στην περίπτωση που σύμφωνα με τα παραπάνω γίνεται αποδεκτή προμελέτη.

**β) Απόκτηση γης.**

Στην περίπτωση που δεν προβλέπεται Υποέργο απαλλοτριώσεων εξετάζεται αν έχει εξασφαλιστεί η απαιτούμενη γη. Για την εξέταση του κριτηρίου υποβάλλονται στοιχεία τεκμηρίωσης εξασφάλισης γης (κτηματολόγιο, τίτλοι, απόφαση αρμοδίου συλλογικού οργάνου Περιφέρειας ότι δεν απαιτούνται απαλλοτριώσεις εκτάσεων για την κατασκευή του έργου σύμφωνα με την εγκεκριμένη μελέτη κλπ).

**γ) Αδειοδοτήσεις.**

Εξετάζεται αν για την προτεινόμενη πράξη υποβάλλονται οι απαιτούμενες αδειοδοτήσεις σε ισχύ (**μη υποχρεωτικό** για πράξεις **με προμελέτη,** συνολικού προϋπολογισμού **άνω των 50.000.000,00 ευρώ** συμπεριλαμβανομένου Φ.Π.Α.).

Ενδεικτικά αναφέρονται:

* **Περιβαλλοντική αδειοδότηση** που αφορά στην προτεινόμενη πράξη.

Ανάλογα με το είδος-μέγεθος της επένδυσης, υποβάλλεται κατά περίπτωση Απόφαση Έγκρισης Περιβαλλοντικών Όρων (Α.Ε.Π.Ο.) ή Πρότυπες Περιβαλλοντικές Δεσμεύσεις (Π.Π.Δ.) ή απαλλαγή από τη διαδικασία της περιβαλλοντικής αδειοδότησης, η οποία έχει εκδοθεί από την αρμόδια περιβαλλοντική αρχή.

* **Αδειοδοτήσεις των Εφορειών Αρχαιοτήτων και των Δ/νσεων Δασών**.

Απαιτείται η υποβολή τους στην περίπτωση που έχουν εκδοθεί Πρότυπες Περιβαλλοντικές Δεσμεύσεις Π.Π.Δ. ή βεβαίωση απαλλαγής από τη διαδικασία της περιβαλλοντικής αδειοδότησης.

Ειδικότερα, ως προς την αδειοδότηση της Δ/νσης Δασών, σημειώνεται ότι για τις περιοχές που περιλαμβάνονται στην ανάρτηση δασικών χαρτών και σύμφωνα με την παρ.6, άρθρο 20, του ν.3889/2010 (Α΄182) όπως ισχύει, αρκεί η υποβολή υπεύθυνης δήλωσης του ν. 1599/1986 (Α΄ 75) επί του τοπογραφικού διαγράμματος (οριζοντιογραφίας) από το συντάκτη του, περί του δασικού ή μη χαρακτήρα της έκτασης. Στη δήλωση αναφέρεται υποχρεωτικά αν ο χαρακτήρας της έκτασης ως δασικής ή μη, έχει προσωρινή ή οριστική ισχύ, ανάλογα με το στάδιο στο οποίο βρίσκεται ο δασικός χάρτης. Εάν η έκταση ή μέρος αυτής έχει χαρακτήρα δασικό απαιτείται αδειοδότηση από την Δ/νση Δασών.

Οι ανωτέρω αδειοδοτήσεις των Εφορειών Αρχαιοτήτων και των Δ/νσεων Δασών δεν απαιτούνται για παρεμβάσεις εγκατάστασης συστημάτων τηλεμετρίας – τηλεελέγχου και ηλεκτρονικών υδροληψιών άρδευσης.

* **Άδεια χρήσης νερού**.

Υποβάλλεται άδεια χρήσης νερού σε ισχύ, εφόσον απαιτείται σύμφωνα με τις διατάξεις της ισχύουσας νομοθεσίας.

Στην περίπτωση κατά την οποία, παρά το ότι έχει υποβληθεί αίτημα χορήγησης ή ανανέωσης άδειας χρήσης νερού, δεν έχει εκδοθεί η απαιτούμενη άδεια από την αρμόδια Υπηρεσία Υδάτων λόγω αυξημένου φόρτου εργασίας, θα θεωρηθεί ότι πληρείται το σχετικό κριτήριο επιλεξιμότητας, με την υποβολή αντιγράφου του σχετικού αιτήματος που είχε υποβληθεί προς την αρμόδια υπηρεσία και βεβαίωση του δυνητικού δικαιούχου, ότι επί του σχετικού αιτήματος δεν έχει εκδοθεί μέχρι σήμερα απορριπτική απόφαση. **Η άδεια χρήσης νερού θα πρέπει να υποβληθεί στη Μονάδα Δημοσίων Επενδύσεων ΕΓΤΑΑ, το αργότερο εντός ενός έτους από την ημερομηνία έκδοσης της απόφασης ένταξης της πράξης στο ΣΣ ΚΑΠ 2023-2027, ενώ παράλληλα αποτελεί προϋπόθεση για την έκδοση της απόφασης προέγκρισης διακήρυξης Υποέργων κατασκευής ή προμήθειας της πράξης. Με την παρέλευση του ενός έτους χωρίς την υποβολή της απαιτούμενης άδειας χρήσης νερού, ανακαλείται η ένταξη της πράξης στο ΣΣ ΚΑΠ 2023-2027.**

* **Άδεια εκτέλεσης έργου** (εφόσον απαιτείται σύμφωνα με τις διατάξεις της ισχύουσας νομοθεσίας).
* Για παρεμβάσεις εγκατάστασης ΑΠΕ, **βεβαίωση ή πρακτικό** αρμόδιας υπηρεσίας από το οποίο να προκύπτει η χρήση γης (υψηλής ή μη παραγωγικότητας). Υποβάλλεται στην περίπτωση που δεν αναφέρεται στα «έχοντας υπόψη» της περιβαλλοντικής αδειοδότησης.
1. **Η τυπική πληρότητα της αίτησης στήριξης.**

Εξετάζεται αν, στο πλαίσιο της πρότασης:

1. υποβλήθηκε αίτηση στήριξης κατάλληλα συμπληρωμένη σύμφωνα με το υπόδειγμα της πρόσκλησης και αρμοδίως υπογεγραμμένη από το νόμιμο εκπρόσωπο του δικαιούχου,
2. υποβλήθηκε Γεωργοτεχνική μελέτη της προτεινόμενης πράξης τελευταίας δεκαετίας, η οποία έχει εκπονηθεί και υπογραφεί αρμοδίως (**από ΠΕ Γεωπόνο**) και η εγκριτική της απόφαση. Δεν απαιτείται η υποβολή γεωργοτεχνικής μελέτης για επενδύσεις ενεργειακής απόδοσης (κατηγορία επένδυσης IV),
3. στην περίπτωση που ο δυνητικός δικαιούχος είναι Περιφέρεια υποβλήθηκε απόφαση του αρμόδιου συλλογικού οργάνου, όπως προβλέπεται από τη νομοθεσία, για την υποβολή της αίτησης στήριξης,
4. έχουν επισυναφθεί ηλεκτρονικά στο Ολοκληρωμένο Πληροφοριακό Σύστημα Κοινής Αγροτικής Πολιτικής (ΟΠΣΚΑΠ) όλα τα υποχρεωτικά συνοδευτικά έγγραφα και στοιχεία κατάλληλα συμπληρωμένα και υπογεγραμμένα, σύμφωνα με τα αναφερόμενα στην πρόσκληση.

Ειδικά όσον αφορά στην καταχώρηση των απαιτούμενων δεικτών στο ΟΠΣΚΑΠ, σύμφωνα με το άρθρο 2 της Πρόσκλησης, συμπληρώνεται η τιμή των δεικτών:

* Αρδευόμενη έκταση (**σε εκτάρια – ha**). Για επενδύσεις ταμίευσης χειμερινών απορροών και ενεργειακής απόδοσης, ο δείκτης δε συμπληρώνεται.
* Επένδυση συνεπαγόμενη καθαρή αύξηση της αρδευόμενης έκτασης (**ΝΑΙ/ΌΧΙ**)
* Επένδυση συνεπαγόμενη βελτίωση των υφιστάμενων αρδευτικών εγκαταστάσεων (**ΝΑΙ/ΌΧΙ**)
* Επένδυση στη χρήση υδάτων από ανάκτηση (**ΝΑΙ/ΌΧΙ**).
1. **Η προτεινόμενη πράξη δύναται να υλοποιηθεί εντός της περιόδου επιλεξιμότητας που ορίζεται στην πρόσκληση.**

Εξετάζεται αν το χρονοδιάγραμμα υλοποίησης της προτεινόμενης πράξης εμπίπτει εντός της περιόδου επιλεξιμότητας που ορίζεται στην πρόσκληση.

Ειδικότερα, σύμφωνα με την παράγραφο 4.4 της πρόσκλησης: Ως ημερομηνία λήξης της προθεσμίας επιλεξιμότητας των δαπανών, δηλαδή της ολοκλήρωσης του φυσικού και οικονομικού αντικειμένου της προτεινόμενης πράξης είναι η **31η Δεκεμβρίου 2029**. Εντούτοις, θα πρέπει το φυσικό αντικείμενο της προτεινόμενης πράξης να έχει ολοκληρωθεί και η τελική αίτησης πληρωμής να έχει υποβληθεί από τον δικαιούχο στον ΟΠΕΚΕΠΕ, το αργότερο μέχρι **31 Οκτωβρίου 2029**.

Επίσης, εξετάζεται αν η προτεινόμενη πράξη δύναται να υλοποιηθεί εντός της περιόδου αυτής. Το κριτήριο εξετάζεται λαμβάνοντας υπόψη το φυσικό αντικείμενο, τη μέθοδο υλοποίησης (αυτεπιστασία, ανάθεση δημόσιας σύμβασης κ.λ.π.), τους ενδεχόμενους κινδύνους που συνδέονται με την υλοποίηση της πράξης (π.χ. αρχαιολογικά ευρήματα), τα χρονοδιαγράμματα συναφών πράξεων που έχουν υλοποιηθεί και άλλα διαθέσιμα εργαλεία.

Το χρονοδιάγραμμα υλοποίησης των υποέργων της πράξης περιλαμβάνεται στην τυποποιημένη αίτηση στήριξης.

1. **Εμπρόθεσμη υποβολή συμπληρωματικών/διευκρινιστικών στοιχείων.**

Στην περίπτωση που ζητήθηκε η υποβολή, από το δυνητικό δικαιούχο, συμπληρωματικών ή διευκρινιστικών στοιχείων, εξετάζεται αν αυτά υποβλήθηκαν στο ΟΠΣΚΑΠ **εντός πέντε (5) εργάσιμων ημερών από την αποστολή του σχετικού εγγράφου στο δυνητικό δικαιούχο** μέσω ηλεκτρονικού ταχυδρομείου (e-mail) **(η έναρξη των πέντε (5) εργάσιμων ημερών είναι η επομένη της ημερομηνίας αποστολής του email από την υπηρεσία προς τον Δικαιούχο με θέμα «Επιστολή αποστολής συμπληρωματικών ή/και διευκρινιστικών στοιχείων»).**

Σημειώνεται ότι:

**Συμπληρωματικά στοιχεία** είναι αυτά τα οποία, ενώ προβλέπονται στην πρόσκληση δεν υποβλήθηκαν, λόγω παράλειψης του δυνητικού δικαιούχου και εκδόθηκαν πριν την υποβολή της αίτησης στήριξης.

**Διευκρινιστικά στοιχεία** είναι αυτά που ζητούνται με σκοπό την αποσαφήνιση των στοιχείων που υποβλήθηκαν και την καλύτερη κατανόηση του περιεχομένου της αίτησης στήριξης.

Σε περίπτωση πράξης για την οποία υποβάλλεται προμελέτη και εφόσον αυτή αξιολογηθεί θετικά και ενταχθεί στο ΣΣ ΚΑΠ 2023-2027, μετά την ολοκλήρωση της οριστικής μελέτης, επαναξιολογείται η πράξη ως προς τα κριτήρια επιλεξιμότητας. Σε περίπτωση μη πλήρωσης των κριτηρίων επιλεξιμότητας, ανακαλείται η απόφαση ένταξης της πράξης και επιβάλλονται οι διατάξεις για την ανάκτηση ποσών που τυχόν έχουν καταβληθεί ως αχρεωστήτως ή παρανόμως καταβληθέντων.

**Δ. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΟΓΗΣ ΠΡΑΞΕΩΝ**

Η βαθμολόγηση των αιτήσεων στήριξης γίνεται εφαρμόζοντας τα κριτήρια επιλογής πράξεων της παρέμβασης Π3-73-1.1: «Έργα υποδομών εγγείων βελτιώσεων», Δράση 2 «Έργα ταμίευσης και αρδευτικών δικτύων για νέα έργα υποδομών εγγείων βελτιώσεων», σύμφωνα με τα ακόλουθα:

1. **Βαθμός περιβαλλοντικής επίπτωσης**

Εξετάζονται τρία (3) επιμέρους κριτήρια:

* 1. Το ποσοστό της δυνητικής εξοικονόμησης νερού, το οποίο προσδιορίζεται από τη μελέτη εξοικονόμησης ύδατος που αναφέρεται ανωτέρω στις οδηγίες για τα κριτήρια επιλεξιμότητας πράξεων. Για πράξεις για τις οποίες δεν υποβάλλεται ή δεν απαιτείται μελέτη υπολογισμού δυνητικής εξοικονόμησης δε βαθμολογείται το εν λόγω κριτήριο.
	2. Το αν η προτεινόμενη πράξη αφορά/περιλαμβάνει ανακυκλώσιμα νερά, επένδυση ενεργειακής απόδοσης ή ταμίευση νερού. Η βαθμολογία του κριτηρίου δεν είναι αθροιστική και γίνεται με βάση το φυσικό αντικείμενο της προτεινόμενης πράξης.
	3. Η κατάσταση του υδάτινου σώματος, η οποία προκύπτει από τη σχετική δήλωση του δικαιούχου που γίνεται στο πλαίσιο της τυποποιημένης αίτησης στήριξης καθώς και από τα εγκεκριμένα ΣΔΛΑΠ.
1. **Οικονομική ευστάθεια των έργων**

Εξετάζονται δύο (2) επιμέρους κριτήρια:

(2.1) Η ανάλυση ωφέλειας – κόστους (υπολογισμός IRR – συντελεστής εσωτερικής απόδοσης έργου). Ο δείκτης IRR υπολογίζεται στη μελέτη οικονομικής σκοπιμότητας (ΜΟΣ) ή στο κεφάλαιο της διερεύνησης οικονομικών αποτελεσμάτων εγκεκριμένης γεωργοοικονομοτεχνικής μελέτης, οι οποίες πρέπει να είναι της τελευταίας δεκαετίας και να υπογράφονται αρμοδίως. Για τη βαθμολόγηση του κριτηρίου υποβάλλεται η σχετική μελέτη και η εγκριτική της απόφαση. Στην περίπτωση μη υπολογισμού του δείκτη, καθώς και για πράξεις για τις οποίες δεν απαιτείται ο υπολογισμός του, δε βαθμολογείται το εν λόγω κριτήριο.

(2.2) Η αποδοτικότητα της πράξης, ανάλογα με το αν η προτεινόμενη πράξη αφορά ταμιευτήρα ή δίκτυο. Συγκρίνεται κάθε φορά το κλάσμα της συγκεκριμένης προτεινόμενης πράξης (φυσικό αντικείμενο προς προϋπολογισμός) με το κλάσμα του συνόλου των προτεινόμενων πράξεων (συνολικό φυσικό αντικείμενο προς συνολικός προϋπολογισμός) και ανάλογα με την απόκλιση από το μέσο όρο δίνεται η ανάλογη βαθμολογία.

* Στην περίπτωση του **ταμιευτήρα** υπολογίζεται το κλάσμα με αριθμητή: ο όγκος του αποταμιευμένου νερού (m3) της προτεινόμενης πράξης προς το συνολικό όγκο του αποταμιευμένου νερού (m3) όλων των προτεινόμενων ταμιευτήρων της πρόσκλησης και παρονομαστή: τον προϋπολογισμό (€) της προτεινόμενης πράξης προς το συνολικό προϋπολογισμό (€) των προτεινόμενων ταμιευτήρων της πρόσκλησης.

Ο όγκος του αποταμιευμένου νερού πρέπει να αναφέρεται στο φυσικό αντικείμενο της προτεινόμενης πράξης, όπως αυτό περιγράφεται στην αίτηση στήριξης και τεκμηριώνεται στα συνοδευτικά της έγγραφα (π.χ. μελέτες, αδειοδοτήσεις).

* Στην περίπτωση του **δικτύου** υπολογίζεται το κλάσμα με αριθμητή: το μήκος αγωγών (m) της προτεινόμενης πράξης προς το συνολικό μήκος αγωγών (m) των προτεινόμενων δικτύων της πρόσκλησης και παρονομαστή: τον προϋπολογισμό (€) της προτεινόμενης πράξης προς το συνολικό προϋπολογισμό (€) των προτεινόμενων δικτύων της πρόσκλησης.

Το μήκος αγωγών πρέπει να αναφέρεται στο φυσικό αντικείμενο της προτεινόμενης πράξης, όπως αυτό περιγράφεται στην αίτηση στήριξης και τεκμηριώνεται στα συνοδευτικά της έγγραφα (μελέτες, αδειοδοτήσεις κ.λπ).

* Στην περίπτωση που η προτεινόμενη πράξη αφορά **κατασκευή ταμιευτήρα και κατασκευή δικτύου**, βαθμολογείται είτε ως ταμιευτήρας είτε ως δίκτυο, λαμβάνοντας υπόψη σε ποιο από αυτά αντιστοιχεί η μεγαλύτερη χρηματοοικονομική βαρύτητα (μεγαλύτερο ύψος προϋπολογισμού).
* Σε προτεινόμενες πράξεις που δεν αφορούν ταμιευτήρα ή δίκτυο δε βαθμολογείται το εν λόγω κριτήριο.

**3. Συμπληρωματικότητα των επενδύσεων με υφιστάμενες υποδομές άρδευσης**

Το κριτήριο εξετάζει αν η προτεινόμενη πράξη αφορά:

* Βελτίωση υφιστάμενης αρδευτικής υποδομής και σύνδεση με ταμιευτήρα.
* Βελτίωση στοιχείου υφιστάμενης αρδευτικής υποδομής, συμπεριλαμβανομένης αντικατάστασης Η/Μ εξοπλισμού.
* Ενίσχυση υδροδότησης (φράγμα – λιμνοδεξαμενή κ.α). Η μοριοδότηση των 60 βαθμών τίθεται, εφόσον η προτεινόμενη πράξη συνδέεται με υφιστάμενη υποδομή άρδευσης.
* Καμία υφιστάμενη υποδομή.

Η εξέταση του κριτηρίου γίνεται με βάση το φυσικό αντικείμενο της προτεινόμενης πράξης, όπως αυτό περιγράφεται στην αίτηση στήριξης και τεκμηριώνεται στα συνοδευτικά της έγγραφα (μελέτες, αδειοδοτήσεις, κ.λπ).

**4. Βαθμός διοικητικής και τεχνικής ωριμότητας των έργων όπως απαιτείται για την άμεση εφαρμογή των επενδύσεων**

Εξετάζονται τρία (3) επιμέρους κριτήρια:

(4.1) Στάδιο εξέλιξης πράξης. Βαθμολογείται το στάδιο εξέλιξης του υποέργου κατασκευής ή/και προμήθειας της προτεινόμενης πράξης ως εξής: ύπαρξη σύμβασης με ανάδοχο για την κατασκευή του έργου, διαδικασία δημοπράτησης για την επιλογή αναδόχου σε εξέλιξη, ύπαρξη οριστικής μελέτης, ύπαρξη προμελέτης.

Η βαθμολόγηση του κριτηρίου γίνεται σύμφωνα με τα έγγραφα/δικαιολογητικά που υποβάλλονται ως προς τα κριτήρια επιλεξιμότητας: «Για προτεινόμενη πράξη η οποία έχει ξεκινήσει πριν την υποβολή της αίτησης στήριξης αν έχει τηρηθεί το εφαρμοστέο δίκαιο» και «Ωριμότητα προτεινόμενης πράξης – Μελέτες»

(4.2) Απόκτηση γης. Βαθμολογείται το στάδιο στο οποίο βρίσκονται οι διαδικασίες για την εξασφάλιση της έκτασης που απαιτείται για την υλοποίηση της προτεινόμενης πράξης.

Για τη βαθμολόγηση του κριτηρίου υποβάλλονται: Στοιχεία τεκμηρίωσης εξασφάλισης γης ή σε περίπτωση που απαιτούνται απαλλοτριώσεις: απόφαση καθορισμού προσωρινής τιμής μονάδας από το δικαστήριο ή κτηματολογικά διαγράμματα.

(4.3) Άδεια χρήσης νερού. Βαθμολογείται το στάδιο στο οποίο βρίσκεται η εξασφάλιση της απαιτούμενης άδειας χρήσης νερού.

Για τη βαθμολόγηση του κριτηρίου υποβάλλονται: Η απαιτούμενη άδεια χρήσης νερού σε ισχύ ή αίτημα προς την αρμόδια Υπηρεσία για τη χορήγηση ή ανανέωση της άδειας χρήσης νερού και βεβαίωση του δυνητικού δικαιούχου ότι επί του σχετικού αιτήματος δεν έχει εκδοθεί μέχρι σήμερα απορριπτική απόφαση. Για πράξεις για τις οποίες δεν απαιτείται άδεια χρήσης νερού δε βαθμολογείται το σχετικό κριτήριο.

* Σε περίπτωση που η προτεινόμενη πράξη περιλαμβάνει περισσότερα του ενός υποέργα κατασκευής ή/και προμήθειας, η αξιολόγηση της ωριμότητας διενεργείται για το υποέργο με τη μεγαλύτερη χρηματοδοτική βαρύτητα.
1. **Συμπληρωματικότητα με άλλα μέτρα του προγράμματος και άλλα Ταμεία**

Το κριτήριο εξετάζει αν η προτεινόμενη πράξη αξιοποιεί έργο που υλοποιήθηκε στο πλαίσιο του Προγράμματος Αγροτικής Ανάπτυξης 2014-2020 (ΠΑΑ 2014-2020) ή έργο που έχει ενταχθεί και υλοποιήθηκε ή υλοποιείται στο πλαίσιο άλλου συγχρηματοδοτούμενου προγράμματος.

Για την αξιολόγηση του κριτηρίου περιγράφεται, στο πλαίσιο της τυποποιημένης αίτησης στήριξης, ο τρόπος αξιοποίησης του συγχρηματοδοτούμενου έργου από την προτεινόμενη πράξη και επιπλέον υποβάλλεται η σχετική απόφαση ένταξής του στο αντίστοιχο Πρόγραμμα.

1. **Κατηγορία περιοχής υλοποίησης της πράξης**

Εξετάζονται τρία (3) επιμέρους κριτήρια:

(6.1) Αν η περιοχή στην οποία υλοποιείται η προτεινόμενη πράξη έχει πληγεί από τις επιπτώσεις των φαινομένων που οφείλονται στην κλιματική αλλαγή (κατά την τελευταία 5ετία από την έκδοση της πρόσκλησης).

Για τη βαθμολόγηση του κριτηρίου εξετάζεται αν η προτεινόμενη πράξη ή τμήμα αυτής υλοποιείται σε περιοχή πλημμυροπαθή ή πυρόπληκτη ή σεισμόπληκτη, η οποία έχει χαρακτηριστεί έτσι με απόφαση αρμόδιου οργάνου που έχει εκδοθεί (ή παραταθεί) την τελευταία 5ετία από την έκδοση της πρόσκλησης. Για την αξιολόγηση του κριτηρίου, ο δυνητικός δικαιούχος υποβάλλει σχετική απόφαση για το χαρακτηρισμό της περιοχής ως πλημμυροπαθή ή πυρόπληκτη ή σεισμόπληκτη.

(6.2) Αν η περιοχή στην οποία υλοποιείται η προτεινόμενη πράξη είναι νησιωτική. Για τη βαθμολόγηση του κριτηρίου εξετάζεται αν η προτεινόμενη πράξη ή τμήμα αυτής υλοποιείται σε νησιωτική περιοχή.

(6.3) Αν η περιοχή στην οποία υλοποιείται η προτεινόμενη πράξη ανήκει στις ηπειρωτικές περιοχές που περιλαμβάνονται στα Εδαφικά Σχέδια Δίκαιης Μετάβασης (ΕΣΔΙΜ).

Για τη βαθμολόγηση του κριτηρίου εξετάζεται αν η προτεινόμενη πράξη ή τμήμα αυτής υλοποιείται στις ηπειρωτικές περιοχές των Εδαφικών Σχεδίων Δίκαιης Μετάβασης (ΕΣΔΙΜ), σύμφωνα με το από 31/7/2024 σύμφωνο συνεργασίας μεταξύ του Υπουργείου Εθνικής Οικονομίας & Οικονομικών και του Υπουργείου Αγροτικής Ανάπτυξης & Τροφίμων που αφορά στο Εθνικό Σχέδιο Δίκαιης Αναπτυξιακής Μετάβασης. Ειδικότερα, οι περιοχές αυτές είναι: η Περιφέρεια Δυτικής Μακεδονίας και οι Δήμοι Μεγαλόπολης, Τρίπολης, Γορτυνίας και Οιχαλίας της Περιφέρειας Πελοποννήσου.

Η βαθμολογία στα ανωτέρω κριτήρια 6.1, 6.2 και 6.3 είναι αθροιστική.

* Το ελάχιστο ποσοστό βαθμολογίας που θα πρέπει να συγκεντρώσει ο δυνητικός δικαιούχος είναι το **30%** της μέγιστης βαθμολογίας, δηλαδή **30 βαθμοί**.

**Ε. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ – ΗΛΕΚΤΡΟΝΙΚΗ ΥΠΟΒΟΛΗ ΣΤΟ ΟΠΣΑΑ**

Σύμφωνα με τα ανωτέρω, τα δικαιολογητικά (εφόσον απαιτούνται κατά περίπτωση) για την αξιολόγηση της προτεινόμενης πράξης στο πλαίσιο Π3-73-1.1: «Έργα υποδομών εγγείων βελτιώσεων», Δράση 2 «Έργα ταμίευσης και αρδευτικών δικτύων για νέα έργα υποδομών εγγείων βελτιώσεων» είναι:

|  |  |
| --- | --- |
| **Α/Α** | **ΔΙΚΑΙΟΛΟΓΗΤΙΚΑ** |
| **1** | Τυποποιημένη αίτηση στήριξης *(επισυνάπτεται υπόδειγμα)*. |
| **2** | Απόφαση Έγκρισης Περιβαλλοντικών Όρων (ΑΕΠΟ) ή Πρότυπες Περιβαλλοντικές Δεσμεύσεις (ΠΠΔ) ή βεβαίωση απαλλαγής από τη διαδικασία περιβαλλοντικής αδειοδότησης *(σε ισχύ)* - (*μη υποχρεωτικό για πράξεις με προμελέτη, συνολικού προϋπολογισμού άνω των 50.000.000,00 ευρώ συμπεριλαμβανομένου Φ.Π.Α.*). |
| **3** | Μελέτη δυνητικής εξοικονόμησης ύδατος σύμφωνη με τις προδιαγραφές των υπ’ αρ. 165/20277/06-02-2018 (Β’ 863) και 616/109954/15-04-2024 (Β’ 2384) αποφάσεων της Δ/νσης Εγγείων Βελτιώσεων και Εδαφοϋδατικών Πόρων του Υπουργείου Αγροτικής Ανάπτυξης & Τροφίμων, η οποία έχει εκπονηθεί και υπογραφεί αρμοδίως και η εγκριτική της απόφαση ***(δεν απαιτείται στις επενδύσεις κατηγορίας ΙΙΙ, IV, και V)*.** |
| **4** | Βεβαίωση του αρμόδιου φορέα διαχείρισης ή του δικαιούχου ότι στην προτεινόμενη πράξη υπάρχει ήδη εγκατεστημένος υδρομετρητής ή αν δεν υπάρχει ότι περιλαμβάνεται στον προϋπολογισμό της πράξης και θα εγκατασταθεί με την υλοποίηση της *(επιλέγεται ανάλογα)*. |
| **5** | Έγγραφο της αρμόδιας για την οριστική μελέτη ή προμελέτη τεχνικής υπηρεσίας, στο οποίο τεκμηριώνονται οι τεχνικοί λόγοι που επιβάλλουν τμήμα του δικτύου να μην αποτελείται από κλειστούς αγωγούς *(υποβάλλεται εφόσον απαιτείται)*. |
| **6** | Ενεργειακή μελέτη με την οποία τεκμηριώνεται η καταλληλότητα και η δυναμικότητα του αιτούμενου συστήματος, η οποία έχει εκπονηθεί και υπογραφεί αρμοδίως και η εγκριτική της απόφαση *(υποβάλλεται για πράξη στην οποία προβλέπεται εγκατάσταση παραγωγής ενέργειας)*. |
| **7** | Οριστική προσφορά σύνδεσης ή σύμβαση σύνδεσης μεταξύ του Δικαιούχου ή του Διαχειριστή του αρδευτικού δικτύου και του ΔΕΔΔΗΕ ή εάν δεν έχουν καταρτισθεί οι όροι σύνδεσης, απόφαση του αρμόδιου οργάνου του Δικαιούχου ή/και του Διαχειριστή του αρδευτικού δικτύου για δέσμευση του/τους ότι, **πριν την δημοπράτηση του έργου**, θα προσκομιστεί η σύμβαση σύνδεσης με τον ΔΕΔΔΗΕ για αυτοπαραγωγή με ταυτοχρονισμένο συμψηφισμό (net billing) ή/και εικονικό ταυτοχρονισμένο συμψηφισμό (virtual net billing) *(υποβάλλεται για πράξη στην οποία προβλέπεται εγκατάσταση παραγωγής ενέργειας)*. |
| **8** | Στοιχεία τεκμηρίωσης της κοστολόγησης εργασιών στην περίπτωση που ο προϋπολογισμός δεν προκύπτει από κανονιστικές πράξεις.Εάν ο προϋπολογισμός των δαπανών αρχαιολογικών ερευνών και εργασιών υπερβαίνει το 5% επί του συνολικού προϋπολογισμού του κατασκευαστικού έργου, απαιτείται η εγκριτική απόφαση του Υπουργού Πολιτισμού.  |
| **9** | Δικαιολογητικά για την εξέταση της διαδικασίας διακήρυξης ή και της διαδικασίας ανάληψης νομικής δέσμευσης *(υποβάλλονται στην περίπτωση που έχει προηγηθεί της υποβολής της αίτησης στήριξης η δημοσίευση διακήρυξης ή και η υπογραφή σύμβασης με ανάδοχο)*.  |
| **10** | Κανονιστικό πλαίσιο ορισμού του φορέα λειτουργίας και συντήρησης της πράξης *(υποβάλλεται στην περίπτωση που υπάρχει ήδη συστημένος φορέας λειτουργίας και συντήρησης)*. |
| **11** | Σύμφωνη γνώμη του αρμοδίου συλλογικού οργάνου του φορέα λειτουργίας και συντήρησης της πράξης, για το περιεχόμενο της αίτησης στήριξης *(υποβάλλεται στην περίπτωση που υπάρχει ήδη συστημένος φορέας λειτουργίας και συντήρησης)*. |
| **12** | Στοιχεία τεκμηρίωσης της αρμοδιότητας του δυνητικού δικαιούχου (π.χ. Οργανισμός Φορέα, Οργανισμός Εσωτερικών Υπηρεσιών κ.λπ).  |
| **13** | Σύμφωνη γνώμη του φορέα που θα αναλάβει καθήκοντα εκτέλεσης της πράξης ή η σχετική προγραμματική σύμβαση, εφόσον υπάρχει *(υποβάλλεται εφόσον απαιτείται)*. |
| **14** | Εγκριτική απόφαση επικαιροποιημένης οριστικής μελέτης, τεχνική περιγραφή, αναλυτικός προϋπολογισμός, συνοπτική προμέτρηση, τιμολόγιο δημοπράτησης, οριζοντιογραφία γενικής διάταξης έργου. Αντίστοιχα στοιχεία υποβάλλονται στην περίπτωση που σύμφωνα με τα οριζόμενα στον παρόντα οδηγό γίνεται αποδεκτή προμελέτη. |
| **15** | Στοιχεία τεκμηρίωσης εξασφάλισης γης ή, σε περίπτωση που απαιτούνται απαλλοτριώσεις και εφόσον υπάρχουν, κτηματολογικά διαγράμματα ή/και απόφαση καθορισμού προσωρινής τιμής από δικαστήριο. |
| **16** | Απαιτούμενες αδειοδοτήσεις – (*μη υποχρεωτικό για πράξεις με προμελέτη, συνολικού προϋπολογισμού άνω των 50.000.000,00 ευρώ συμπεριλαμβανομένου Φ.Π.Α.*). |
| **17** | Γεωργοτεχνική ή Γεωργοοικονομοτεχνική μελέτη της προτεινόμενης πράξης τελευταίας δεκαετίας, η οποία έχει εκπονηθεί και υπογραφεί αρμοδίως και η εγκριτική της απόφαση *(****δεν απαιτείται για επενδύσεις της κατηγορίας IV)***.  |
| **18** | Στην περίπτωση που δυνητικός δικαιούχος είναι η Περιφέρεια, απόφαση του αρμόδιου συλλογικού οργάνου, όπως προβλέπεται από την νομοθεσία, για την υποβολή της αίτησης στήριξης.  |
| **19** | Μελέτη οικονομικής σκοπιμότητας (ΜΟΣ) της προτεινόμενης πράξης τελευταίας δεκαετίας, η οποία έχει εκπονηθεί και υπογραφεί αρμοδίως και η εγκριτική της απόφαση *(υποβάλλεται εφόσον υπάρχει)*. |
| **20** | Απόφαση ένταξης έργου που αξιοποιείται από την προτεινόμενη πράξη σε συγχρηματοδοτούμενο πρόγραμμα *(υποβάλλεται εφόσον υπάρχει)*. |
| **21** | Απόφαση αρμόδιου οργάνου χαρακτηρισμού της περιοχής υλοποίησης της προτεινόμενης πράξης ως πλημμυροπαθή ή πυρόπληκτη ή σεισμόπληκτη (*υποβάλλεται εφόσον υπάρχει*). |

**ΠΑΡΑΡΤΗΜΑ Ι**

Η ενεργειακή μελέτη θα πρέπει να περιλαμβάνει τουλάχιστον τα παρακάτω:

1. **Προσδιορισμός ενεργειακών αναγκών του αρδευτικού δικτύου. Αναλυτικότερα:**

**Για την κατανάλωση ηλεκτρικής ενέργειας απαιτείται:**

α) η καταγραφή της ισχύος του χρησιμοποιούμενου ηλεκτρομηχανολογικού εξοπλισμού, της διάρκειας χρήσης αυτού σε ετήσια βάση και επιπλέον η εκτίμηση των ετησίων καταναλώσεων του δικτύου άρδευσης και

β) η κατάθεση αποδεικτικών ετήσιας κατανάλωσης μέσω του παρόχου ηλεκτρικής ενέργειας, εφόσον υπάρχουν.

**Για την κατανάλωση θερμικής ενέργειας απαιτείται:**

α) η καταγραφή της ισχύος του χρησιμοποιούμενου εξοπλισμού, της διάρκειας χρήσης αυτού σε ετήσια βάση και επιπλέον η εκτίμηση των ετησίων καταναλώσεων του αρδευτικού δικτύου και

β) η κατάθεση αποδεικτικών ετήσιας κατανάλωσης μέσω τιμολογίων προμήθειας καυσίμου, εφόσον υπάρχουν.

Στην περίπτωση που η παρέμβαση που προτείνεται για χρηματοδότηση με την συγκεκριμένη αίτηση στήριξης, περιλαμβάνει ενεργειακή αναβάθμιση των συστημάτων του αρδευτικού δικτύου (π.χ. αλλαγή αντλιών, κ.α.) θα πρέπει να υπάρχουν αντίστοιχοι υπολογισμοί σύμφωνα με όσα αναφέρονται παραπάνω με βάση τις ενεργειακές προδιαγραφές των νέων μηχανημάτων

1. **Τεκμηριωμένη εκτίμηση δυναμικού αναφορικά με τη θέση ενδιαφέροντος και την καταλληλόλητα της διαθέσιμης επιφάνειας εγκατάστασης, μέσω της χρήσης υπολογιστικών εργαλείων όπως: PVGIS και RETSCREEN**
2. **Διαστασιολόγηση του προτεινόμενου συστήματος για την κάλυψη των ενεργειακών αναγκών του αρδευτικού δικτύου η οποία περιλαμβάνει την παρουσίαση των τεχνικών χαρακτηριστικών ανά τμήμα του εξοπλισμού με την υποβολή των αντίστοιχων τεχνικών φυλλαδίων.**
3. **Εκτίμηση της παραγωγής ενέργειας του προτεινόμενου συστήματος και του ποσοστού κάλυψης των ενεργειακών αναγκών και εκτίμηση της αποδοτικότητας της επένδυσης.**
4. **Στις επενδύσεις που συμβάλλουν στη χρήση ΑΠΕ συμπεριλαμβάνονται ο εξοπλισμός και οι σχετικές κτιριακές κ.λπ. κατασκευές καθώς και τις υποχρεώσεις που απορρέουν από την απόφαση με αριθμ. ΥΠΕΝ/ΔΙΠΑ/59842/4142 του Υπουργού Περιβάλλοντος και Ενέργειας με θέμα: «Απαιτήσεις φύτευσης σε φωτοβολταϊκούς σταθμούς» (Β’ 3218/2024).**
5. **Τοπογραφικό διάγραμμα με διάταξη εγκαταστάσεων και εξοπλισμού. Η περίφραξη και η δενδροφύτευση εφόσον απαιτούνται θα πρέπει να επισημαίνονται.**